Oʻzbekiston Respublikasi Ichki ishlar vazirligi tergov hibsxonalari va jazoni ijro etish muassasalarida saqlanayotgan shaxslarning tibbiy-sanitariya taʼminoti boʻyicha qoidalarga oʻzgartirishlar kiritish toʻgʻrisida
(order, 2021-08-18)

Oʻzbekiston Respublikasining 2020-yil 27-oktabrdagi OʻRQ-644-son “Narkologik kasalliklar profilaktikasi va ularni davolash toʻgʻrisida”gi va 2021-yil 26-apreldagi OʻRQ-685-son “Sanitariya-epidemiologiya xizmati takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartishlar kiritish toʻgʻrisida”gi qonunlari, Oʻzbekiston Respublikasi Prezidentining 2020-yil 25-iyuldagi PF-6035-son “Koronavirus pandemiyasini yumshatish, aholining sanitariya-epidemiologik osoyishtaligi va salomatligini saqlash tizimini tubdan takomillashtirish chora-tadbirlari toʻgʻrisida”gi hamda 2021-yil 26-martdagi PF-6196-son “Jamoat xavfsizligini taʼminlash va jinoyatchilikka qarshi kurashish sohasida ichki ishlar organlari faoliyatini sifat jihatidan yangi bosqichga koʻtarish chora-tadbirlari toʻgʻrisida”gi farmonlariga muvofiq, buyuraman: 1. Oʻzbekiston Respublikasi ichki ishlar vazirining 2019-yil 23-martdagi 67-son buyrugʻi (roʻyxat raqami 3159, 2019-yil 20-may) (Qonun hujjatlari maʼlumotlari milliy bazasi, 20.05.2019-y., 10/19/3159/3151-son) bilan tasdiqlangan Oʻzbekiston Respublikasi Ichki ishlar vazirligi tergov hibsxonalari va jazoni ijro etish muassasalarida saqlanayotgan shaxslarning tibbiy-sanitariya taʼminoti boʻyicha qoidalarga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 36-banddagi “Ichki ishlar vazirligi jazoni ijro etish bosh boshqarmasi (bundan buyon matnda IIV JIEBB deb yuritiladi) davolash-profilaktika yordamini tashkillashtirish boʻlimi” degan soʻzlar “Ichki ishlar vazirligi huzuridagi Jazoni ijro etish departamentining (bundan buyon matnda IIV huzuridagi JIED deb yuritiladi) Tibbiyot boʻlimi” degan soʻzlar bilan almashtirilsin. 2. 57-banddagi “IIV JIEBB Davolash-profilaktika yordamini tashkillashtirish boʻlimi” degan soʻzlar “IIV huzuridagi JIED Tibbiyot boʻlimi” degan soʻzlar bilan almashtirilsin. 3. 61-banddagi “alkogolizm, giyohvandlik va zaharvandlik” degan soʻzlar “narkologik kasallik” degan soʻzlar bilan almashtirilsin. 4. 2-bobning 2-paragrafi nomidagi “Alkogolizm, giyohvandlik va zaharvandlik” degan soʻzlar “Narkologik kasallik” degan soʻzlar bilan almashtirilsin. 5. 78-banddagi “alkogolizm, giyohvandlik yoki zaharvandlikka” degan soʻzlar “narkologik kasallikka” degan soʻzlar bilan almashtirilsin. 6. 92-banddagi “Sanitariya-epidemiologiya nazorat (bosh) markazlariga” degan soʻzlar “Sanitariya-epidemiologik osoyishtalik va jamoat salomatligi xizmatlariga” degan soʻzlar bilan almashtirilsin. 7. 106 va 165-bandlardagi, 168-bandning birinchi xatboshisidagi hamda 207 va 213-bandlardagi “IIV JIEBB” degan soʻzlar “IIV huzuridagi JIED” degan soʻzlar bilan almashtirilsin. 8. 115-banddagi “alkogolizm, giyohvandlik” degan soʻzlar “narkologik” degan soʻzlar bilan almashtirilsin. 9. 132-bandning uchinchi xatboshisidagi “IIV JIEBB davolash-profilaktika yordamini tashkillashtirish boʻlimi” degan soʻzlar “IIV huzuridagi JIED Tibbiyot boʻlimi” degan soʻzlar bilan almashtirilsin. 10. 133-banddagi “Alkogolizm, giyohvandlik va zaharvandlikka” degan soʻzlar “Narkologik kasallikka” degan soʻzlar bilan almashtirilsin. 11. 7-ilovada: nomidagi “Surunkali alkogolizm, giyohvandlik, zaharvandlik” degan soʻzlar “Surunkali narkologik” degan soʻzlar bilan almashtirilsin; jadvalning 1-pozitsiyasidagi “Surunkali alkogolizm, giyohvandlik va zaharvandlik” degan soʻzlar “Surunkali narkologik kasallik” degan soʻzlar bilan almashtirilsin. 12. Mazkur oʻzgartirishlar Oʻzbekiston Respublikasi Sogʻliqni saqlash vazirligi bilan kelishilgan.